66. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ.421.5/11/269514 της 23/30 Οκτ. 1984 (ΦΕΚ Β΄ 769) Εξαίρεση από τις προσκλήσεις για κατάταξη στο Στράτευμα στρατευσίμων υποτρόφων. Έχοντας υπόψη: α.Τις διατάξεις των άρθρ. 2, 15, 17, 43 (παρ. 2), 122 και 141 του Ν.Δ. 720/70 «περί Στρατολογίας» και τις αναφερόμενες σ’ αυτό διατάξεις του άρθρ. Ι του Νόμ. 408/76. β.Την ΥΙ/10.1.1984 απόφαση του Πρωθυπουργού «Για την ανάθεση αρμοδιοτήτων Υπουργού Εθνικής Άμυνας στον Υπουργό Αναπληρωτή Εθνικής Άμυνας» (ΦΕΚ 6/10.1.84 τεύχος Δεύτερο). γ.Την ανάγκη παροχής στρατολογικών διευκολύνσεων στους διακρινόμενους στις σπουδές τους ή στις επιστημονικές τους έρευνες, στρατευσίμους. δ.Σχετική πρόταση του Γενικού Επιτελείου Εθνικής Άμυνας/1ης Μικτής Επιτελικής Ομάδας/Γραφείου Στρατολογίας, αποφασίζουμε: Άρθρ.1.-1.Εξαιρούνται από τις προσκλήσεις για κατάταξη στο Στράτευμα, μέχρι την ημερομηνία που καθορίζεται στην παρ. Ι του άρθρ. 2, οι στρατεύσιμοι, που κατά την προτεραία της ημερομηνίας που έχουν υποχρέωση να καταταχθούν, λόγω λήξης της νόμιμης, για οποιαδήποτε αιτία, εκτός Στρατεύματος παραμονής τους, πληρούν αθροιστικά, τις εξής προϋποθέσεις: α.Έχουν υποτροφία, για κύριες ή μεταπτυχιακές σπουδές σε Σχολή, ΄Ιδρυμα, Κλινική, Επιστημονικό Εργαστήριο ή Ινστιτούτο των παρ. Ιδ, του άρθρ. 15 και 2δ του άρθρ. 17 Ν.Δ.720/70, που χρησιμοποιεί για σπουδές, ευρέως γνωστή διεθνώς, γλώσσα. β.΄Εχουν αρχίσει τις σπουδές τους ή μπορούν να τις αρχίσουν το αργότερο, προ της συμπληρώσεως έτους, από της ως άνω ημερομηνίας κατατάξεως. γ.Έχουν ηλικία μικρότερη των 32 ετών υπολογιζομένη σύμφωνα με τις διατάξεις των παρ. Ι και 3 του άρθρ. 2 Ν.Δ. 720/70 και του άρθρ. Ι Νόμ. 408/76. δ.Δεν έχουν δικαίωμα λήψεως αναβολής κατατάξεως λόγω σπουδών. 2.Της παραπάνω εξαιρέσεως, δικαιούνται και οι στρατεύσιμοι που έχουν ήδη ή θα αποκτήσουν μέχρι την ημέρα που θα αρχίσει να ισχύει η απόφαση αυτή, τις προαναφερόμενες προϋποθέσεις. 3.Οι προϋποθέσεις εξαιρέσεως που ορίζονται από τις υποπαρ. Ια, Ιβ και Ιδ, πρέπει να υπάρχουν μέχρι και το χρόνο κατάθεσης ή αποστολής, σύμφωνα με την παρ. 2 του άρθρ. 2, των δικαιολογητικών χορηγήσεως. Άρθρ.2.-1.Η εξαίρεση χορηγείται από το αρμόδιο κατά περίπτωση Στρατολογικό Γραφείο βάσει των δικαιολογητικών της επομένης παραγράφου, παρέχεται μόνο για την, κατά το χρόνο της παρ. Ια του άρθρ.1, υπάρχουσα υποτροφία, διαρκεί μέχρι 31 Δεκεμβρίου του έτους λήξεως της υποτροφίας, υπολογιζομένης από το χρόνο έναρξής της, δεν μπορεί να υπερβεί την 31 Δεκεμβρίου του 32ου έτους ηλικίας των ενδιαφερομένων και δε μεταβάλλεται σε περίπτωση αύξησης της διάρκειας της υποτροφίας. 2.Τα, για τη χορήγησή της, δικαιολογητικά, τα οποία κατατίθενται στο αρμόδιο Στρατολογικό Γραφείο, ή στέλνονται σ’ αυτό, μέσω οποιασδήποτε διοικητικής, Δημοτικής ή Κοινοτικής Αρχής του Ελληνικού Κράτους, είναι: α.Η σχετική αίτηση του ενδιαφερομένου. β.Το Πιστοποιητικό Σπουδών τη παρ. 2γ του άρθρ. 27 Ν.Δ. 720/70, το οποίο εκτός των άλλων, διαλαμβάνει το Φορέα που χορηγεί την υποτροφία, το χρόνο χορηγήσεως, ενάρξεως και διάρκειάς της, τις σπουδές ή ερευνητικές κλπ. εργασίες για τις οποίες χορηγήθηκε, τη συνολική κανονική διάρκειά τους και το χρόνο που άρχισαν ή θα αρχίσουν. γ.Το Πιστοποιητικό ή άλλο βεβαιωτικό έγγραφο του Φορέα που χορηγεί την υποτροφία, επικυρωμένο-αν πρόκειται για Φορέα Αλλοδαπής-από το οικείο Ελληνικό Προξενείο και επισήμως μεταφρασμένο στην Ελληνική γλώσσα, από το οποίο θα προκύπτουν τα προαναφερόμενα στοιχεία της υποτροφίας. Το Πιστοποιητικό αυτό απαιτείται μόνο στην περίπτωση που από το Πιστοποιητικό της προηγούμενης υποπαραγράφου, δεν βεβαιώνονται ή βεβαιώνονται ανεπαρκώς τα στοιχεία της υποτροφίας. 3.Τα ανωτέρω δικαιολογητικά, κατατίθενται ή στέλνονται στο Στρατολογικό Γραφείο, από της ανακοινώσεως της αναφερόμενης στην παρ. Ι του άρθρ. Ι προσκλήσεως, μέχρι και της προτεραίας της ημερομηνίας κατάταξης των ενδιαφερομένων, μετά τη λήξη της αιτούμενης εξαιρέσεως. Η προθεσμία αυτή είναι ανατρεπτική και η άπρακτη παρέλευσή της, συνεπάγεται την απώλεια του δικαιώματος εξαιρέσεως. (Αντί για τη σελ. 110,66019)  Σελ. 110,66019(α) Τεύχος Ι-72 Σελ. 93 Στρατολογία 36.Β.α.65-66 Άρθρ.3.-1.Μετά τη χορήγησή της, η εξαίρεση: α.Διακόπτεται, από της διακοπής, ανακλήσεως ή ακυρώσεως της υποτροφίας ή της άπρακτης παρέλευσης της καθοριζόμενης στην παρ. Ιβ του άρθρ. Ι προθεσμίας που μπορούν να αρχίσουν οι σπουδές ή  από   τις   χρονολογίες και για τους λόγους που ορίζονται στις διατάξεις του άρθρ. 18 (παρ. 1β, 1γ, 1ε, 3 και 5)του Ν.Δ. 720/70, και τη διακοπή της αναβολής σπουδών. β.Λήγει, από της επομένης της λήξεώς της ή της αποπερατώσεως των σπουδών, της ειδίκευσης ή της ερευνητικής εργασίας, αν η αποπεράτωση προηγηθεί της λήξεως της εξαίρεσης. γ.Ακυρώνεται εξ υπαρχής, στην προβλεπόμενη από την παρ. 2 του άρθρ. 4,περίπτωση. 2.Στους εξαιρούμενους, τα Στρατολογικά Γραφεία, χορηγούν Πιστοποιητικό Στρατολογικής Καταστάσεως τύπου Β΄, για ένδειξη και πληροφοριακό περί αυτής Σημείωμα. Άρθρ.4.-1.Η εξαίρεση, κατά τη διακοπή ή λήξη της, σύμφωνα με τα καθοριζόμενα στο άρθρ. 3, θα ελέγχεται από τα Στρατολογικά Γραφεία, βάσει των εξής δικαιολογητικών: α.Του πιστοποιητικού σπουδών του άρθρ. 20 (παρ.Ια) Ν.Δ. 720/70. β.Του πιστοποιητικού ή άλλου Βεβαιωτικού εγγράφου της παρ. 2γ του άρθρ. 2, συμπληρωμένου και ως προς την αιτία και τη χρονολογία διακοπής ή ανακλήσεως ή ακυρώσεως της υποτροφίας. Το πιστοποιητικό αυτό απαιτείται μόνον στην περίπτωση που από το πιστοποιητικό της προηγουμένης υποπαραγράφου, δεν βεβαιώνονται ανεπαρκώς τα αναγκαία στοιχεία της υποτροφίας. 2.Τα ανωτέρω Πιστοποιητικά κατατίθενται στο αρμόδιο Στρατολογικό Γραφείο ή στέλνονται σ’ αυτό από τις Αρχές που ορίζονται στην παρ. 2 του άρθρ. 2, το αργότερο μέχρι την προτεραία της καθοριζομένης ημερομηνίας κατατάξεως των ενδιαφερομένων, στο Στράτευμα, λόγω της διακοπής ή λήξεως της εξαιρέσεως. Η προθεσμία αυτή είναι ανατρεπτική και η άπρακτη παρέλευσή της, συνεπάγεται ακύρωση της εξαίρεσης, εξ υπαρχής. Άρθρ.5.-1.Η απόφαση αυτή, θα αρχίσει να ισχύει μετά ένα μήνα από τη δημοσίευσή της στην Εφημερίδα της Κυβερνήσεως. 2.Τυχόν απαιτούμενες λεπτομέρειες για την εφαρμογή της, να καθορίζονται από τα Γενικά Επιτελεία των Κλάδων. Σελ. 110,66020(α) Τεύχος Ι-72 Σελ. 94